0be3a55b1c7d734ff6c9d5c0cfbe7470
### Πως πάω στις Σπέτσες;


travelmyth.gr
2021.04

Όσοι επιθυμούν να ταξιδέψουν στις Σπέτσες, μπορούν να φτάσουν στο νησί μόνο **ακτοπλοϊκώς**.  

  

Πλοία αναχωρούν από το λιμάνι του [Πειραιά](https://www.travelmyth.gr/πειραιας/ξενοδοχεια) στην έξοδο Ε9. Το δρομολόγια είναι αρκετά τακτικά, ενώ η διαδρομή διαρκεί περίπου 3 ώρες. Δρομολόγια πλοίων προς τις Σπέτσες πραγματοποιούνται και από το λιμάνι στο [Πόρτο Χέλι](https://www.travelmyth.gr/πορτο-χελι/ξενοδοχεια) με καθημερινά δρομολόγια, κυρίως κατά τους καλοκαιρινούς μήνες, και τη διάρκεια του ταξιδιού να μην υπερβαίνει τα 10 λεπτά. Μπορείτε επίσης να πάρετε το πλοίο από την [Ερμιόνη](https://www.travelmyth.gr/ερμιονη/ξενοδοχεια), απ' όπου και πάλι πραγματοποιούνται τακτικά δρομολόγια προς τις Σπέτσες κυρίως το καλοκαίρι, με τη διαδρομή να διαρκεί περίπου 20 λεπτά.  

  

Οι Σπέτσες συνδέονται ακτοπλοϊκά και με διάφορα κοντινά νησιά όπως η [Ύδρα](https://www.travelmyth.gr/υδρα-νησια-του-σαρωνικου/ξενοδοχεια), ο [Πόρος](https://www.travelmyth.gr/πορος/ξενοδοχεια), η [Αίγινα](https://www.travelmyth.gr/αιγινα-νησια-του-σαρωνικου/ξενοδοχεια) και το [Αγκίστρι](https://www.travelmyth.gr/αγκιστρι/ξενοδοχεια).  

  

Εναλλακτικά, μπορείτε να ταξιδέψετε **οδικώς** μέχρι τον Πειραιά, το Πόρτο Χέλι ή την Ερμιόνη, κι έπειτα να πάρετε από εκεί πλοίο για να μεταβείτε στο νησί. Έχετε όμως κατά νου πως στις Σπέτσες **δεν επιτρέπονται τα αυτοκίνητα** παρά μόνο στους μόνιμους κατοίκους του νησιού που διαθέτουν ειδική άδεια.



61f2d0c8398f4e1fa8ed9bc6680c1e4d
### Που να μείνω στις Σπέτσες;


travelmyth.gr
2021.04

Η πρωτεύουσα, η **πόλη των Σπετσών**, συγκεντρώνει την πλειοψηφία των ξενοδοχείων και καταλυμάτων, καθώς πολλά βρίσκονται στο κέντρο της πόλης ή σε απόσταση αναπνοής από το λιμάνι. Ωστόσο, θα βρείτε κάποια καταλύματα και σε άλλες περιοχές του νησιού, όπως το **Λιγονέρι** και τους **Άγιους Αναργύρους**, όπου θα βρίσκεστε πολύ κοντά και στις παραλίες των οικισμών αυτών.  

  

Είτε ταξιδεύετε με την οικογένειά σας είτε με το άλλο σας μισό, στις Σπέτσες θα βρείτε επιλογές [ξενοδοχείων για οικογένειες](https://www.travelmyth.gr/σπετσες/ξενοδοχεια/για_οικογενειες) αλλά και [για ενήλικες μόνο](https://www.travelmyth.gr/σπετσες/ξενοδοχεια/ενηλικες_μονο), ενώ πολλά [ξενοδοχεία δέχονται και σκύλους](https://www.travelmyth.gr/σπετσες/ξενοδοχεια/δεχονται_σκυλους), οπότε μη διστάσετε να φέρετε και τον τετράποδο φίλο σας μαζί. Μπορείτε ακόμα να αναζητήσετε ένα [κατάλυμα κοντά σε μπαρ και κλαμπ](https://www.travelmyth.gr/σπετσες/ξενοδοχεια/νυχτερινη_ζωη) για να βρίσκεστε δίπλα στη νυχτερινή ζωή του νησιού, ή κάποιο [πολυτελές ξενοδοχείο](https://www.travelmyth.gr/σπετσες/ξενοδοχεια/πολυτελη) για να απολαύσετε τις διακοπές σας στο έπακρο.



e3eab86b6b645758e26bb619ae85a230
### Ποια μέρη έχουν οι Σπέτσες;


travelmyth.gr
2021.04

Η πρωτεύουσα των Σπετσών είναι η ομώνυμη **πόλη Σπέτσες**, ενώ το νησί διαθέτει δύο λιμάνια: την **Ντάπια**, το νέο λιμάνι, και το **Παλιό Λιμάνι**, το οποίο πλέον λειτουργεί περισσότερο σαν μαρίνα για τα ιδιωτικά σκάφη που φτάνουν στο νησί.  

  

Μερικοί από τους οικισμούς των Σπετσών είναι οι **Άγιοι Ανάργυροι**, το **Λιγονέρι** και ο **Κουζούνος**, ενώ μερικά από τα μικρά χωριά που θα συναντήσετε είναι η **Κουνουπίτσα** και το **Καστέλι**, αλλά και η νησίδα **Σπετσοπούλα** που βρίσκεται νότια των Σπετσών.



cc316e0c4feed4b8569164f3717c24bc
### Ποια είναι τα αξιοθέατα στις Σπέτσες;


travelmyth.gr
2021.04

Οι Σπέτσες είναι ένα νησί που έπαιξε κυρίαρχο ρόλο στη νεότερη ιστορία της Ελλάδας, καθώς είναι το νησί από το οποίο ξεκίνησε η **Ελληνική Επανάσταση**, μαζί με τα Ψαρά. Συνεπώς, ανάμεσα στα φυσικά αξιοθέατα του νησιού, θα έχετε τη δυνατότητα να επισκεφθείτε αξιοθέατα και μουσεία με μεγάλη ιστορική σημασία.  

  

Το **Μουσείο Σπετσών**, το οποίο στεγάζεται στο **αρχοντικό σπίτι του Χατζηγιάννη Μέξη**, φιλοξενεί ιστορικά ευρήματα που χρονολογούνται μέχρι και 4.000 χρόνια πριν, καθώς και τη Σημαία της Επανάστασης, όπλα και προτομές των Σπετσιωτών ναυμάχων, αλλά και τα οστά της Μπουμπουλίνας. Το ίδιο το αρχοντικό αποτελεί κι αυτό ένα υπέροχο αξιοθέατο, αφού χρονολογείται από τα τέλη του 18ου αιώνα και στο ισόγειό του μπορείτε να δείτε τα ιδιαίτερα διαμερίσματα και κάποια από τα προσωπικά αντικείμενα του Μέξη.  

  

Περίπου 100 μέτρα από το λιμάνι της Ντάπιας θα συναντήσετε το **Μουσείο Μπουμπουλίνας**, το οποίο στεγάζεται στο **Αρχοντικό της Λασκαρίνας Μπουμπουλίνας** και ιδρύθηκε το 1991. Στο μουσείο αυτό θα έχετε την ευκαιρία να δείτε εκθέματα όπως παλιά βιβλία, όπλα, έγγραφα της Επανάστασης, πίνακες, γκραβούρες, αλλά και διάφορα προσωπικά αντικείμενα της Μπουμπουλίνας, ενώ υπάρχει και ξενάγηση που διαρκεί περίπου 30 λεπτά, και μέσω τις οποίας μπορείτε να μάθετε για τη ζωή της ηρωίδας.  

  

Η **Σπηλιά του Μπεκίρη** βρίσκεται κοντά στην παραλία των Αγίων Αναργύρων, στο δυτικό τμήμα του νησιού, και αποτελεί ένα φυσικό αξιοθέατο με μεγάλη ιστορική σημασία. Η σπηλιά είναι προσβάσιμη τόσο μέσω θαλάσσης όσο και από τη στεριά, ενώ στο εσωτερικό της βρίσκονται σταλακτίτες και αμμουδιά που δημιουργούν ένα πανέμορφο σκηνικό. Κατά την περίοδο της Επανάστασης, η σπηλιά αυτή χρησιμοποιούνταν ως μυστική αποθήκη για τα πυρομαχικά, αλλά και ως καταφύγιο για γυναίκες και παιδιά. Σήμερα λέγεται πως τα ζευγάρια που επισκέπτονται τη σπηλιά και πίνουν νερό από την πηγή της θα είναι μαζί παντοτινά.  

  

Ένα από τα κεντρικότερα σημεία του νησιού είναι αναμφίβολα η **Πλατεία του Ρολογιού** που βρίσκεται στην πόλη των Σπετσών και έχει λάβει το όνομά της από το Ρολόι που χτίστηκε το 1915. Παλιότερα στο χώρο της πλατείας συγκεντρώνονταν βιοτεχνίες και διάφορα μαγαζιά, ενώ σήμερα φιλοξενεί κυρίως ξενοδοχεία και εστιατόρια.  

  

Στο Παλιό Λιμάνι θα συναντήσετε το **Άγαλμα της Γοργόνας**, το οποίο βρίσκεται κάτω από την εκκλησία της Παναγίας της Αρμάτας, ενώ και ο **Φάρος των Σπετσών**, ο οποίος λειτουργεί από το 1885, αξίζει να τον επισκεφθείτε.



3326afb42bc8b9edafe3722e1201a42d
### Ποιες παραλίες έχουν οι Σπέτσες;


travelmyth.gr
2021.04

Στις Σπέτσες θα συναντήσετε όμορφες και καθαρές παραλίες, σχεδόν όλες τους οργανωμένες, ενώ σε αρκετές έχετε τη δυνατότητα να κάνετε και θαλάσσια σπορ.  

  

Μία από τις πιο γνωστές παραλίες του νησιού είναι ο **Άγιος Μάμμας**, η οποία βρίσκεται δίπλα στο λιμάνι και την πόλη των Σπετσών, προσφέροντας γρήγορη και άμεση πρόσβαση στους επισκέπτες. Η παραλία αυτή διαθέτει άμμο και ρηχά νερά, καθιστώντας την ιδανική για οικογένειες με παιδιά. Ακόμη μία αρκετά δημοφιλής παραλία είναι η **Αγία Μαρίνα**, η οποία βρίσκεται σε απόσταση 10 περίπου λεπτών από το λιμάνι στη Ντάπια και είναι ιδανική για θαλάσσια σπορ, ενώ οι καφετέριες και τα μπαρ που βρίσκονται ολόγυρά της την έχουν μετατρέψει σε δημοφιλή προορισμό ανάμεσα στους νέους.  

  

Κοντά στο παλιό λιμάνι βρίσκεται η παραλία **Άγιος Νικόλαος**, μία μικρή και ήσυχη παραλία η οποία είναι προσβάσιμη με τα πόδια. Η παραλία **Κουνουπίτσα** βρίσκεται δυτικά του λιμανιού και πρόκειται για μία μικρή παραλία που συνδυάζει άμμο και βότσαλα, ενώ διαθέτει και ταβέρνες και εστιατόρια όπου μπορείτε να απολαύσετε το φαγητό σας μετά το κολύμπι.  

  

Η παραλία **Αναργύρειος Σχολή** είναι ακόμα μία οργανωμένη παραλία με εγκαταστάσεις και εστιατόρια που ενδείκνυται και για θαλάσσια σπορ, ενώ η **Αγία Παρασεκυή** περιβάλλεται από καταπράσινα πεύκα, διαθέτει βότσαλο και γαλαζοπράσινα νερά και θεωρείται από τις πιο όμορφες παραλίες των Σπετσών.  

  

Οι **Άγιοι Ανάργυροι** πρόκειται για τη μεγαλύτερη παραλία του νησιού, η οποία είναι οργανωμένη, αμμώδης και προσφέρει και τη δυνατότητα για θαλάσσια σπορ, καθιστώντας την αρκετά δημοφιλή ανάμεσα στους επισκέπτες. Οι παραλίες **Ζωγεριά** και **Βρέλλος** είναι δύο ακόμα οργανωμένες παραλίες που προσελκύουν πολλούς επισκέπτες χάρη στα καταγάλανα νερά τους και τις εγκαταστάσεις που διαθέτουν.  

  

Η παραλία **Λιγονέρι** είναι μία από τις ελάχιστες του νησιού που δεν είναι οργανωμένη, οπότε μην ξεχάσετε να πάρετε μαζί σας όλα τα απαραίτητα όταν την επισκεφθείτε. Πρόκειται για μία αρκετά μεγάλη σε έκταση παραλία με άμμο και βότσαλο, στην οποία μπορείτε να φτάσετε με λεωφορείο το οποίο σταματά πάνω από την παραλία, και στη συνέχεια ακολουθείτε έναν χωματόδρομο με τα πόδια.  

  

Τέλος, αναφέρουμε την παραλία **Ξυλοκέριζα**, η οποία είναι μία ήρεμη και οργανωμένη παραλία με γαλαζοπράσινα νερά, αλλά και την παραλία **Κουζουνός**, η οποία προσφέρει υπέροχη θέα στο νησάκι της Σπετσοπούλας.



5ad4c669d89919313226c48918cf3417
### Τι δραστηριότητες μπορώ να κάνω στις Σπέτσες;


travelmyth.gr
2021.04

Το νησί των Σπετσών, εκτός από την ιστορική του σημασία, είναι και ένας ιδανικός προορισμός για όσους θέλουν να επιδοθούν σε διάφορες εξωτερικές δραστηριότητες και σπορ.  

  

Σε πολλές από τις παραλίες του νησιού, όπως η Αγία Μαρίνα, η Αναργύρειος Σχολή και οι Άγιοι Ανάργυροι, θα έχετε τη δυνατότητα να κάνετε διάφορα **θαλάσσια σπορ**, όπως θαλάσσιο σκι, κανό, wind surfing, θαλάσσιο ποδήλατο, ελεύθερη κατάδυση κλπ.  

  

Στο νησί υπάρχουν και διάφορα μονοπάτια τα οποία είναι ιδανικά για **πεζοπορία**, αλλά και **ποδηλασία**, καθώς οδηγούν από τον έναν οικισμό στον άλλον, αλλά και σε διάφορες παραλίες και αξιοθέατα, επιτρέποντάς σας να εξερευνήσετε το νησί και τα φυσικά του τοπία με έναν ξεχωριστό τρόπο.  

  

Με μία επίσκεψη στον ιππικό όμιλο του νησιού, μπορείτε να κάνετε και **ιππασία** στη φύση και στα ορεινά μονοπάτια.  

  

Τέλος, μπορείτε να κάνετε και **ημερήσιες εκδρομές** στο θέατρο της Επιδαύρου, το Ναύπλιο και τη Μονεμβασιά, αλλά και στα γύρω νησιά Ύδρα και Πόρος.



26dbf01be5067cb67e9052d58a7f1205
### Που να πάω στις Σπέτσες;


travelmyth.gr
2021.04

Οι Σπέτσες είναι ένα νησί όπου η ιστορία της νεότερης Ελλάδας συνδυάζεται με τη φυσική ομορφιά και την αρχοντιά, δημιουργώντας έναν ακαταμάχητο συνδυασμό που θα μαγέψει ακόμα και τον πιο απαιτητικό επισκέπτη.  

  

Μπορείτε να ξεκινήσετε την περιήγησή σας στο νησί από την **πόλη των Σπετσών και το λιμάνι**, κάνοντας μία **βόλτα στην κεντρική Πλατεία του Ρολογιού**, αλλά και κατά μήκος του λιμανιού, όπου θα μπορέσετε να απολαύσετε την υπέροχη θέα αλλά και τα φρέσκα ψάρια και θαλασσινά του νησιού. Μην παραλείψετε να επισκεφθείτε και το **Μουσείο Σπετσών** αλλά και το **Μουσείο Μπουμπουλίνας**, όπου θα μάθετε περισσότερα για την ιστορία του νησιού από τα αρχαία χρόνια μέχρι και την Ελληνική Επανάσταση του 1821.  

  

Διακοπές σε νησί χωρίς **επίσκεψη και μπάνιο σε παραλίες** δεν λογίζεται, και οι Σπέτσες διαθέτουν πληθώρα υπέροχων παραλιών που είναι και οργανωμένες στην πλειοψηφία τους. Σε πολλές από τις παραλίες αυτές θα μπορέσετε να **κάνετε και θαλάσσια σπορ**, ενώ κάποιες διαθέτουν **δημοφιλή μπαρ** όπου μπορείτε να διασκεδάσετε μέχρι το πρωί.  

  

Μπορείτε επίσης να επισκεφθείτε τη **Σπηλιά του Μπεκίρη** που έπαιξε σημαντικό ρόλο την περίοδο της Επανάστασης, αλλά και να **κάνετε μονοήμερες εκδρομές στις γύρω περιοχές και νησιά**, όπως το Πόρτο Χέλι, το Ναύπλιο και την Ύδρα.  

  

Εάν βρεθείτε στο νησί τον Σεπτέμβριο, τότε μπορείτε να παρακολουθήσετε και το **παραδοσιακό φεστιβάλ Αρμάτα**, το οποίο πραγματοποιείται κατά το δεύτερο Σαββατοκύριακο του Σεπτεμβρίου. Εκτός από τους παραδοσιακούς χορούς, τις διάφορες παραστάσεις και τη μουσική, στο φεστιβάλ αυτό μπορείτε να παρακολουθήσετε και ιστορικές αναπαραστάσεις, όπως αυτή της πυρπόλησης της τουρκικής ναυαρχίδας στο λιμάνι των Σπετσών, η οποία συνοδεύεται από πυροτεχνήματα και αποτελεί ένα φαντασμαγορικό γεγονός που πρέπει να δείτε τουλάχιστον μία φορά.



c9b07dd84d2828e72d8d8ea660a297cc
### Που βρίσκονται οι Σπέτσες;


travelmyth.gr
2021.04

Το νησί των Σπετσών βρίσκεται στο **Αιγαίο Πέλαγος**, κοντά στην Αργολική χερσόνησο, ανάμεσα στον Σαρωνικό και τον Αργολικό κόλπο.



5e7d50d5906f4c4909625e88c9be5d84
### Που ανήκουν οι Σπέτσες;


travelmyth.gr
2021.04

Οι Σπέτσες ανήκουν στα νησιά του **Αργοσαρωνικού**, μαζί με την **Αίγινα**, τον **Πόρο** και την **Ύδρα**.



6182a7338c6e3d040806206c058c32a9
### Ποιος είναι ο πληθυσμός των Σπετσών;


travelmyth.gr
2021.04

Σύμφωνα με την απογραφή του 2011, ο πληθυσμός των Σπετσών ανέρχεται στους 3.934 κατοίκους.


